Unutar Hrvatskog informacijskog i dokumentacijskog društva (HID) djeluje Sekcija mladih informacijskih stručnjaka kojemu je cilj okupljati mlade stručnjake iz područja informacijskih i komunikacijskih znanosti. Projekt sekcije je Mreža mladih informacijskih stručnjaka. Vizija Mreže izrasla je iz potrebe da se u okvirima informacijskih struka stvori prostor razmjene znanja i ideja između mladih stručnjaka koji se žele aktivno uključiti u struku i promicati angažiran i proaktivan pristup problemima, pitanjima i potrebama mladih stručnjaka. Aktivnosti mreže i razne druge zanimljivosti vezane uz informacijske znanosti možete pratiti na blogu Mreže mladih informacijskih stručnjaka.